pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ แถลงผลความสำเร็จการจัดงาน “Digital Thailand Big Bang 2017”
วันอังคารที่ 26 กันยายน 2560
รมว.ดิจิทัลฯ แถลงผลความสําเร็จการจัดงาน “Digital Thailand Big Bang 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ดร.ณัฐพล นิมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (ดีป้า) และคณะผู้บริหารกระทรวงดิจิทัลฯ ร่วมแถลงข่าวผลสําเร็จการจัดงานนิทรรศการ “Digital Thailand Big Bang 2017 : Digital Transformation Thailand โลกเปิด เราปรับ ประเทศเปลี่ยน” ซึ่งกระทรวงดิจิทัลฯ ได้มอบหมายให้ “ดีป้า” เป็นผู้รับผิดชอบหลักประสานการจัดงาน เมื่อวันที่ 21-24 กันยายนที่ผ่านมา สําหรับผลของการจัดงานถือว่าประสบความสําเร็จเกินความคาดหมาย โดยมีผู้เข้าร่วมงานกว่า 240,000 คน ผู้เข้าร่วมฟังการสัมมนาทั้ง 150 หัวข้อ กว่า 30,000 คน มีเยาวชนเข้าร่วมชมกิจกรรมการแข่งขันด้านเทคโนโลยีดิจิทัลกว่า 50,000 คน และเข้าร่วมการแข่งขันถึง 1,267 คน จากความสําเร็จดังกล่าว กระทรวงดิจิทัลฯ จึงมีแนวคิดที่จะขยายผลไปยังทุกภูมิภาคของประเทศ โดยคาดว่าจะจัดที่จังหวัดเชียงใหม่ ขอนแก่น หาดใหญ่ และชลบุรี เพื่อส่งเสริมองค์ความรู้และวางรากฐานให้กับประชาชนเกี่ยวกับเทคโนโลยีดิจิทัลว่ามีส่วนสําคัญโดยตรงกับการใช้ชีวิต ทั้งด้านสุขภาพ การเกษตร การศึกษา การบริหารภาครัฐ อีกทั้งยังเป็นการตอกย้ําการพัฒนาเศรษฐกิจและสังคมของประเทศสู่ความมั่นคง มั่นคั่ง และยั่งยืน ด้วยการนําเทคโนโลยีดิจิทัลเข้ามามีบทบาทในการขับเคลื่อนประเทศ ตามนโยบาย “ไทยแลนด์ 4.0” ของรัฐบาล เมื่อวันที่ 25 กันยายน 2560 ณ ห้องประชุม MDES 1 ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
**********************
รัฐบาลไทย-ข่าวทำเนียบรัฐบาล-รัฐบาลเดินหน้าปกป้องผืนป่า
วันศุกร์ที่ 19 พฤษภาคม 2560
รัฐบาลเดินหน้าปกป้องผืนป่า
รัฐบาลตั้งศูนย์พิทักษ์ป่า เพื่อดูแลพื้นที่ป่าในเชิงรุก พร้อมใช้แอพลิเคชั่นช่วยให้ตรวจจับความเคลื่อนไหวที่ผิดปกติในพื้นที่ป่าไม้ได้ทันสถานการณ์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าแก้ไขปัญหาบุกรุกทําลายทรัพยากรป่าไม้มาอย่างต่อเนื่อง โดยที่ผ่านมาสามารถทวงคืนผืนป่าได้แล้วจํานวนกว่า 349,000 ไร่ จากเป้าหมาย 500,000 ไร่ ฟื้นฟูสภาพพื้นที่แล้วกว่า 212,498 ไร่ พร้อมจัดตั้งศูนย์ปฏิบัติการพิทักษ์ป่า เชื่อมโยงการทํางานระหว่างกระทรวงทรัพยากรธรรมชาติและสิ่งแวดล้อมกับกองอํานวยการรักษาความมั่นคงภายในราชอาณาจักร ทหาร ตํารวจ และฝ่ายปกครอง นอกจากนี้ ยังพัฒนาระบบแอพลิเคชั่น Smart National Park 4.0 เพื่อช่วยให้เจ้าหน้าที่สามารถติดตามข้อมูล เฝ้าระวัง และตรวจสอบการเปลี่ยนแปลงของสภาพพื้นที่ป่าไม้ได้ตลอดเวลา และยังเปิดโอกาสให้ประชาชนมีส่วนร่วมในการปกป้องผืนป่า โดยแจ้งเหตุผ่านแอพลิเคชั่นได้อย่างสะดวกรวดเร็วอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จัดซื้อหน้ากากอนามัยแจกให้ประชาชนกลุ่มเสี่ยง
วันพุธที่ 15 เมษายน 2563
จัดซื้อหน้ากากอนามัยแจกให้ประชาชนกลุ่มเสี่ยง
วันอังคารที่ 14 เมษายน 2563
Your browser does not support the audio element.
จัดซื้อหน้ากากอนามัยแจกให้ประชาชนกลุ่มเสี่ยง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 800 ล้านบาท เพื่อซื้อหน้ากากอนามัยทางการแพทย์สําหรับกระจายให้กับประชาชนกลุ่มเสี่ยง โดยกระทรวงพาณิชย์จะจัดซื้อหน้ากากอนามัยโดยตรงจากโรงงานผู้ผลิตตามกําลังผลิตที่มีอย่างเหมาะสม และให้บริษัท ไปรษณีย์ไทย จํากัด เป็นผู้จัดส่งหน้ากากอนามัยจากโรงงานผู้ผลิตไปให้กระทรวงมหาดไทยเพื่อแจกจ่ายให้กับประชาชนในพื้นที่ต่าง ๆ ทั่วประเทศ โดยเริ่มดําเนินการตั้งแต่เดือนเม.ย. –ต.ค. 2563 เพื่อให้ประชาชนสามารถใช้หน้ากากอนามัยป้องกันตนเองในสถานการณ์การแพร่ระบาดของโรคติดเชื้อไวรัสโคโรนา 2019 ได้อย่างมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไอแบงก์ อำนวยพรและส่งผู้โชคดีเดินทางไปประกอบพิธีฮัจย์ จาก “โครงการจับสลากเงินฝากอัลฮัจย์ ปี 2561”
วันศุกร์ที่ 26 กรกฎาคม 2562
ไอแบงก์ อํานวยพรและส่งผู้โชคดีเดินทางไปประกอบพิธีฮัจย์ จาก “โครงการจับสลากเงินฝากอัลฮัจย์ ปี 2561”
ธนาคารอิสลามแห่งประเทศไทย (ไอแบงก์) อํานวยพรและส่งผู้โชคดีเดินทางไปประกอบพิธีฮัจย์จาก “โครงการจับสลากเงินฝากอัลฮัจย์ ปี 2561” ซึ่งการมอบรางวัลเดินทางไปประกอบพิธีฮัจย์ ณ ประเทศซาอุดิอาระเบีย ปีที่ 4
ธนาคารอิสลามแห่งประเทศไทย (ไอแบงก์) อํานวยพรและส่งผู้โชคดีเดินทางไปประกอบพิธีฮัจย์จาก “โครงการจับสลากเงินฝากอัลฮัจย์ ปี 2561” ซึ่งการมอบรางวัลเดินทางไปประกอบพิธีฮัจย์ ณ ประเทศซาอุดิอาระเบีย ปีที่ 4 นี้ มีผู้โชคดีจํานวน 8 ท่าน ได้แก่ น.ส.วรินทร หนูจันทร์ น.ส.กูมารียํา หลงกูนัน น.ส.วราลี สุกกาทอง น.ส.นูรียะห์ สามะอาลี นางยูนัยดะ อาแว น.ส.สนธยา ขันธสนธิ์ น.ส.เมตตา เอียดยาว และนายหลําหลี เจ๊ะเหย๊ะ เมื่อวันที่ 24 กรกฎาคม 2562 ณ สนามบินสุวรรณภูมิ จ.สมุทรปราการ
สําหรับการค้นหาผู้โชคดีใน “โครงการจับสลากเงินฝากอัลฮัจย์ ปี 2562” จะทําการจับสลากหาผู้โชคดีเพื่อรับแพคเกจเดินทางไปประกอบพิธีฮัจย์ฟรี มูลค่ารางวัลละ 180,000 บาท จํานวน 8 รางวัล ในวันที่ 7 พฤศจิกายน 2562 ตั้งแต่เวลา 09.00 - 11.00 น. ณ ธนาคารอิสลามแห่งประเทศไทย สํานักงานใหญ่ กรุงเทพฯ
สําหรับท่านที่สนใจอยากเข้าร่วมโครงการดีๆ แบบนี้ เพียงเปิดบัญชีเงินฝากอัลฮัจย์ ขั้นต่ํา 500 บาท และคงเงินในบัญชีไว้เฉลี่ย 2,000 บาทต่อเดือนนาน 3 เดือน ทุก ๆ 2,000 บาท จะได้รับสิทธิ์ลุ้นรางวัล 1 สิทธิ์
รัฐบาลไทย-ข่าวทำเนียบรัฐบาล-รวบรวมคำสั่งกรมการขนส่งทางบก ระงับการเดินรถโดยสารสาธารณะในพื้นที่จังหวัดต่าง ๆ เป็นการชั่วคราวในสถานการณ์ฉุกเฉิน [กระทรวงคมนาคม]
วันพุธที่ 15 เมษายน 2563
รวบรวมคําสั่งกรมการขนส่งทางบก ระงับการเดินรถโดยสารสาธารณะในพื้นที่จังหวัดต่าง ๆ เป็นการชั่วคราวในสถานการณ์ฉุกเฉิน [กระทรวงคมนาคม]
เพื่อเป็นการยับยั้งสถานการณ์การแพร่ระบาดของโรคติดต่อไวรัสโคโรนา 2019 (COVID-19)
โดยเป็นการระงับเฉพาะเส้นทางที่วิ่งข้ามจังหวัด ประกอบด้วย
หมวด 2 (กรุงเทพ-ต่างจังหวัด) และหมวด 3 (ระหว่างจังหวัด) และรถโดยสารไม่ประจําทาง (รถเช่าเหมา)
ส่วนรถโดยสารหมวด 1 หมวด 4 ในจังหวัด ยังให้บริการตามปกติ
รัฐบาลไทย-ข่าวทำเนียบรัฐบาล-ออมสิน ตอกย้ำการเป็นองค์กรโปร่งใสไร้ทุจริต
วันอังคารที่ 19 มิถุนายน 2561
ออมสิน ตอกย้ําการเป็นองค์กรโปร่งใสไร้ทุจริต
ธนาคารออมสินจัดกิจกรรมรวมพลังร่วมต่อต้านทุจริตคอร์รัปชั่น ภายใต้โครงการ “ออมสินสีขาว”  แสดงพลังต่อต้านการทุจริตคอร์รัปชั่น หลังจากนั้นมีบรรยายพิเศษหัวข้อ “ทุจริต 4.0”
วันนี้ (19 มิถุนายน 2561) ณ หอประชุมบุรฉัตร ธนาคารออมสิน สํานักงานใหญ่ ได้มีการจัดกิจกรรมรวมพลังร่วมต่อต้านทุจริตคอร์รัปชั่น ภายใต้โครงการ “ออมสินสีขาว” โดยมี นายกุลิศ สมบัติศิริ ประธานกรรมการธนาคารออมสิน นางผ่องเพ็ญ เรืองวีรยุทธ ประธานกรรมการกํากับดูแลกิจการที่ดี นายชาติชาย พยุหนาวีชัย ผู้อํานวยการธนาคารออมสิน พร้อมด้วยผู้บริหาร พนักงานและลูกจ้างธนาคารออมสิน ร่วมพิธีแสดงพลังต่อต้านการทุจริตคอร์รัปชั่น หลังจากนั้นมีบรรยายพิเศษหัวข้อ “ทุจริต 4.0” โดย นายประหยัด พวงจําปา รองเลขาธิการคณะกรรมการป้องกันและปราบปรามการทุจริตแห่งชาติ และการเสวนาในหัวข้อ “ถอดรหัสสินบน” มีผู้ร่วมเสวนาประกอบด้วย ศาสตราจารย์ (พิเศษ) วิชา มหาคุณ ประธานมูลนิธิต่อต้านการทุจริต นายวิเชียร พงศธร รองประธานองค์กรต่อต้านคอร์รัปชั่น (ประเทศไทย) และ ดร.บัณฑิต นิจถาวร กรรมการผู้อํานวยการสถาบันกรรมการบริษัทไทย
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า นับตั้งแต่ปี 2557 ธนาคารออมสินร่วมขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ภายใต้ข้อบันทึกความร่วมมือระหว่างสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการนโยบายรัฐวิสาหกิจ และหน่วยงานรัฐวิสาหกิจ โดยมีเจตนารมณ์เพื่อสร้างวัฒนธรรมการต่อต้านการทุจริต ยกระดับธรรมาภิบาลในการบริหารจัดการองค์กร โดยธนาคารออมสินได้ประกาศนโยบายต่อต้านการทุจริตคอร์รัปชั่น ร่วมสร้างวัฒนธรรมและค่านิยมในการปฏิบัติหน้าที่ด้วยความซื่อสัตย์สุจริต สื่อสารผ่านช่องทางการจัดกิจกรรม “งานออมสินสีขาว” เป็นประจําทุกปีอย่างต่อเนื่อง
สําหรับปีนี้ งานออมสินสีขาวจัดขึ้นภายใต้หัวข้อ “ออมสิน...โปร่งใส ไร้ทุจริต” โดยมีวัตถุประสงค์เพื่อรณรงค์เชิงรุกภายในองค์กรให้ตระหนักถึงความสําคัญของการต่อต้านการทุจริตคอร์รัปชั่น ภายใต้ พ.ร.บ. ว่าด้วยการป้องกันและปราบปรามการทุจริต (ฉบับที่ 3) พ.ศ. 2558 ในมาตราสําคัญ คือ มาตรา 123/5 ซึ่งกําหนดความรับผิดสําหรับบุคคลธรรมดาและนิติบุคคลที่ให้สินบนเจ้าหน้าที่รัฐ โดยมุ่งเน้นให้องค์กรมีมาตรการควบคุมภายในที่เหมาะสมในการป้องกันการให้สินบน ซึ่งการจัดงานในครั้งนี้ธนาคารฯ ได้รับเกียรติจากวิทยากรผู้ทรงคุณวุฒิ ทั้งจาก สํานักงาน ป.ป.ช. มูลนิธิต่อต้านการทุจริต องค์กรต่อต้านคอร์รัปชัน (ประเทศไทย) และสถาบันกรรมการบริษัทไทย มาร่วมบรรยายและเสวนาดังกล่าว
สําหรับที่มาที่ไปของโครงการนี้ มาจากการที่รัฐบาลได้มีนโยบายสําคัญในการป้องกันและปราบปรามต่อต้านการทุจริตคอร์รัปชั่นทุกรูปแบบ โดยเน้นย้ําให้ทุกภาคส่วนกําหนดเป็นภารกิจหลักที่ต้องเร่งดําเนินการปรับปรุงกระบวนการ และขั้นตอนในการทํางานต่างๆ ให้มีความรัดกุม มีกลไกในการติดตาม ตรวจสอบการดําเนินงาน รวมถึงการรายงานต่อกรรมการ ผู้บริหาร และหน่วยงานกํากับดูแลอย่างสม่ําเสมอ เพื่อป้องกันการทุจริตทุกขั้นตอนทุกรูปแบบ ขณะที่ประชาชนมีความคาดหวังที่จะเห็นทุกภาคส่วน ไม่ว่าจะเป็นส่วนราชการ รัฐวิสาหกิจ และเอกชน รวมทั้งในภาคประชาชนเอง ร่วมกันต่อต้านการทุจริตคอร์รัปชั่น ซึ่งธนาคารออมสิน ได้เล็งเห็นความสําคัญเป็นอย่างยิ่งต่อนโยบายดังกล่าว ในการเสริมสร้างธรรมาภิบาล และการดําเนินธุรกิจด้วยความซื่อสัตย์ สุจริต และโปร่งใส จึงได้จัดให้มี “โครงการออมสินสีขาว” ขึ้นอย่างต่อเนื่อง
รัฐบาลไทย-ข่าวทำเนียบรัฐบาล-สถานการณ์ท่องเที่ยวไทยดีขึ้นอย่างต่อเนื่อง
วันศุกร์ที่ 5 มกราคม 2561
สถานการณ์ท่องเที่ยวไทยดีขึ้นอย่างต่อเนื่อง
การพัฒนาแหล่งท่องเที่ยววิถีชุมชน กระจายไปยังท้องถิ่นชุมชนต่างๆ จะทําให้รายได้จากการท่องเที่ยว กระจายตัวไปสู่ประชาชนได้กว้างไกลมากขึ้น
ต่อจากนี้ไป ขอเชิญรับฟังไทยคู่ฟ้า ครับ
จากมาตรการส่งเสริมการท่องเที่ยวของรัฐบาลที่มุ่งเน้นการพัฒนาคุณภาพในทุกด้าน ส่งผลให้ 9 เดือนแรกของปี 2560 มีนักท่องเที่ยวต่างชาติเดินทางมาท่องเที่ยวในประเทศไทยแล้วกว่า 26 ล้านคน สร้างรายได้ราว 1.33 ล้านล้านบาท ขยายตัวเพิ่มขึ้นร้อยละ 7.91 จากช่วงเดียวกันของปีก่อน ช่วยกระตุ้นเศรษฐกิจของประเทศทั้งในระดับชาติและยังช่วยกระจายรายได้ไปสู่ประชาชนในท้องถิ่นอย่างทั่วถึง โดยรัฐบาลตั้งเป้ายกระดับรายได้จากการท่องเที่ยว 2.77 ล้านล้านบาทในปีนี้ และจะผลักดันนโยบายปีท่องเที่ยววิถีไทยเก๋ไก๋อย่างยั่งยืนในปีหน้า เพื่อสร้างแหล่งท่องเที่ยวที่มีเอกลักษณ์ท้องถิ่นและความเป็นไทย ส่งเสริมการมีส่วนร่วมของชุมชนในการจัดการการท่องเที่ยวอย่างยั่งยืน นําไปสู่การเป็นแหล่งท่องเที่ยวคุณภาพชั้นนําของโลก
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกอบชัยฯ เปิดจุดตรวจคัดกรองไวรัสโคโรน่า (โควิด-19) อาคาร สมอ. [กระทรวงอุตสาหกรรม]
วันเสาร์ที่ 14 มีนาคม 2563
ปลัดกอบชัยฯ เปิดจุดตรวจคัดกรองไวรัสโคโรน่า (โควิด-19) อาคาร สมอ. [กระทรวงอุตสาหกรรม]
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย คณะผู้บริหาร เปิดจุดตรวจคัดกรองไวรัสโคโรน่า (โควิด-19) ณ ห้องโถงกลาง ชั้น 1 อาคาร สมอ.
วันนี้ (2 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางสาวสุชาดา แทนทรัพย์ โฆษกประจํากระทรวงอุตสาหกรรม นายกฤชนนท์ อัยยปัญญา รองโฆษกประจํากระทรวงอุตสาหกรรม
ร่วมเปิดจุดตรวจคัดกรองไวรัสโคโรน่า (โควิด-19) โดยมี นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม พร้อมด้วย คณะผู้บริหาร ให้การต้อนรับ ณ ห้องโถงกลาง ชั้น 1 อาคาร สมอ.
โดย สมอ.ได้จัดตั้งจุดคัดกรองตรวจวัดอุณหภูมิ พร้อมจัดเตรียมเจลล้างมือ ให้กับเจ้าหน้าที่ และประชาชนที่มาติดต่อราชการ ณ บริเวณประตูทางเข้าอาคาร นอกจากนี้ สมอ. ยังเพิ่มการดูแลสุขอนามัยของสถานที่เพิ่มเติม โดยจัดให้มีการทําความสะอาดพื้นที่ พร้อมใช้แอลกอฮอล์เช็ดบริเวณพื้นผิวสัมผัส เช่น ราวบันได ปุ่มกดลิฟต์ มือจับประตู ทุก 2 ชั่วโมง เพื่อป้องกันไวรัสโคโรน่า(โควิด-19) เนื่องจาก สมอ. มีประชาชนมาติดต่อราชการเป็นจํานวนมาก
รัฐบาลไทย-ข่าวทำเนียบรัฐบาล-การลงทุนโครงสร้างพื้นฐานสำคัญในเขตอีอีซี
วันจันทร์ที่ 8 ตุลาคม 2561
การลงทุนโครงสร้างพื้นฐานสําคัญในเขตอีอีซี
รัฐบาลเห็นชอบการลงทุนโครงสร้างพื้นฐานสําคัญในเขตพัฒนาเศรษฐกิจพิเศษภาคตะวันออก หรืออีอีซี 4 โครงการ
ศุกร์ที่ 12 ต.ค.61
การลงทุนโครงสร้างพื้นฐานสําคัญในเขตอีอีซี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบการลงทุนโครงสร้างพื้นฐานสําคัญในเขตพัฒนาเศรษฐกิจพิเศษภาคตะวันออก หรืออีอีซี 4 โครงการ เพิ่มเติมจากที่เห็นชอบโครงการรถไฟความเร็วสูงเชื่อม 3 สนามบิน ไปแล้ว ประกอบด้วย โครงการพัฒนาสนามบินอู่ตะเภาและเมืองการบินภาคตะวันออก โครงการศูนย์ซ่อมอากาศยานอู่ตะเภา โครงการท่าเรือแหลมฉบังระยะที่ 3 และโครงการท่าเรืออุตสาหกรรมมาบตาพุดระยะที่ 3 โดยเป็นการร่วมลงทุนระหว่างภาครัฐกับเอกชนตั้งแต่ปี 2562 – 2568 ซึ่งจะก่อให้เกิดมูลค่าทางเศรษฐกิจต่อประเทศมากกว่า 810,000 ล้านบาท และกระตุ้นการจ้างงานอีกเป็นจํานวนมาก ทั้งนี้ รัฐบาลมุ่งหวังยกระดับอุตสาหกรรมและเพิ่มขีดความสามารถในการแข่งขันของไทย ช่วยให้เศรษฐกิจประเทศเติบโตในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการภาษีเพื่อส่งเสริมการดำเนินโครงการภาคีสนับสนุนป่าชุมชนลดโลกร้อน
วันอังคารที่ 29 มกราคม 2562
มาตรการภาษีเพื่อส่งเสริมการดําเนินโครงการภาคีสนับสนุนป่าชุมชนลดโลกร้อน
คณะรัฐมนตรีได้มีมติเมื่อวันที่ 22 มกราคม 2562 เห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการดําเนินโครงการภาคีสนับสนุนป่าชุมชนลดโลกร้อน)
คณะรัฐมนตรีได้มีมติเมื่อวันที่ 22 มกราคม 2562 เห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการดําเนินโครงการภาคีสนับสนุนป่าชุมชนลดโลกร้อน) โดยให้สิทธิประโยชน์ให้แก่บริษัทหรือห้างหุ้นส่วนนิติบุคคลที่บริจาคเงินเพื่อสนับสนุนโครงการภาคีสนับสนุนป่าชุมชนลดโลกร้อน สามารถนํามาหักเป็นรายจ่ายได้ตามที่จ่ายจริง แต่ไม่เกินร้อยละ 2 ของกําไรสุทธิ โดยมีหลักเกณฑ์ ดังนี้
(1) บริษัทหรือห้างหุ้นส่วนนิติบุคคลผู้ให้การสนับสนุนต้องลงนามในบันทึกความร่วมมือโครงการ “ภาคีสนับสนุนป่าชุมชนลดโลกร้อน” และดําเนินการตามแนวทางของโครงการ
(2) ต้องให้การสนับสนุนโครงการเป็นจํานวนไม่ต่ํากว่าหมู่บ้านละ 100,000 บาท โดยบริษัทหรือห้างหุ้นส่วนนิติบุคคลสามารถให้การสนับสนุนได้มากกว่า 1 หมู่บ้าน
(3) ผู้บริจาคจะต้องมีหลักฐานใบเสร็จรับเงินจากกรมป่าไม้ โดยระบุว่า “เพื่อใช้สนับสนุนการดําเนินโครงการ “ภาคีสนับสนุนป่าชุมชนลดโลกร้อน” ชื่อป่าชุมชนที่ให้การสนับสนุน และปีที่ดําเนินการ” ซึ่งสอดคล้องกับบันทึกความร่วมมือโครงการที่ได้ร่วมกันลงนามไว้แล้ว
ทั้งนี้ สําหรับการบริจาคเงิน ตั้งแต่วันที่ 1 มกราคม พ.ศ. 2561 ถึงวันที่ 31 ธันวาคม พ.ศ. 2565
มาตรการดังกล่าว จะช่วยส่งเสริมให้ชุมชนดําเนินกิจกรรมเพื่อดูแลรักษาป่าชุมชนอย่างเข้มแข็ง และสนับสนุนให้เกิดความร่วมมือกันในลักษณะประชารัฐเพื่อร่วมกันดูแลรักษาและใช้ประโยชน์จากทรัพยากรในพื้นที่ป่าชุมชนอย่างเหมาะสม นําไปสู่การรักษาฐานทรัพยากรของประเทศและใช้ประโยชน์อย่างยั่งยืน อันเป็นการพัฒนาป่าไม้ตามแนวปรัชญาเศรษฐกิจพอเพียง
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล- เดินหน้าพัฒนา 11 จังหวัดภาคใต้ สู่การเป็นศูนย์กลางทางเศรษฐกิจอาเซียน
วันจันทร์ที่ 27 สิงหาคม 2561
เดินหน้าพัฒนา 11 จังหวัดภาคใต้ สู่การเป็นศูนย์กลางทางเศรษฐกิจอาเซียน
เชื่อมโยงกับกลุ่มประเทศ BIMSTEC
จันทร์ที่ 27 ส.ค.61
เดินหน้าพัฒนา 11 จังหวัดภาคใต้ สู่การเป็นศูนย์กลางทางเศรษฐกิจอาเซียน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดเป้าหมายการพัฒนาพื้นที่ 11 จังหวัดภาคใต้ให้เป็นประตูการค้าฝั่งตะวันตก เชื่อมโยงกับกลุ่มประเทศ BIMSTEC ได้แก่ บังกลาเทศ อินเดีย เมียนมา และศรีลังกา ซึ่งเศรษฐกิจกําลังขยายตัวอย่างต่อเนื่อง สร้างประตูการท่องเที่ยวอ่าวไทยและอันดามันเชื่อมโยงกิจกรรมท่องเที่ยวเลียบชายฝั่งทะเลทั้ง 2 ด้าน พัฒนาอุตสาหกรรมชีวภาพและการแปรรูปสินค้าเกษตรในพื้นที่ เช่น ผลไม้ สัตว์น้ํา ยางพารา ปาล์ม ให้มีมูลค่าสูง ช่วยยกระดับรายได้ของเกษตรกร และอนุรักษ์ทรัพยากรและวัฒนธรรมเพื่อการท่องเที่ยวและเรียนรู้ เช่น ป่าชายเลน แนวปะการัง ประเพณีวัฒนธรรม เพื่อให้ภาคใต้เติบโตเป็นศูนย์กลางทางเศรษฐกิจที่เข้มแข็งของภูมิภาคอาเซียนได้อย่างมั่นคงและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีสั่งการหน่วยงานราชการใช้ประโยชน์จากบัญชีนวัตกรรมไทย โดยใช้งบฯ ของหน่วยงานราชการในการดำเนินการ
วันอังคารที่ 18 กรกฎาคม 2560
ผู้ช่วยโฆษกฯ เผยนายกรัฐมนตรีสั่งการหน่วยงานราชการใช้ประโยชน์จากบัญชีนวัตกรรมไทย โดยใช้งบฯ ของหน่วยงานราชการในการดําเนินการ
ผู้ช่วยโฆษกฯเผยนายกรัฐมนตรีสั่งการหน่วยราชการใช้ประโยชน์จากบัญชีนวัตกรรมไทย โดยใช้งบฯ ของหน่วยงานราชการในการดําเนินการ พร้อมย้ําหลักเกณฑ์แต่งตั้งคณะกรรมการรัฐวิสาหกิจใหม่ ต้องชัดเจน โปร่งใส ได้รับความไว้วางใจจากประชาชน และเป็นไปตามสัดส่วน Skill Matrix
วันนี้ ( 17 ก.ค. 60 ) เวลา 13.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงกรณีที่นายกรัฐมนตรีสั่งการต่อที่ประชุมคณะรัฐมนตรี เกี่ยวกับเรื่องบัญชีนวัตกรรมไทย ซึ่งสํานักงบประมาณได้ดําเนินการจัดทําขึ้น ว่า ขอให้ทุกหน่วยงานราชการพิจารณาใช้ประโยชน์จากบัญชีนวัตกรรมไทย โดยใช้งบประมาณของหน่วยงานราชการในการดําเนินการตามนโยบายนายกรัฐมนตรีและมติคณะรัฐมนตรีที่ได้สั่งการไว้ ได้แก่ การจัดซื้อจัดจ้างผลิตภัณฑ์และบริการนวัตกรรม ในอัตราส่วนร้อยละ 30 ของความต้องการใช้งานทั้งหมดของหน่วยงาน ซึ่งในบัญชีนวัตกรรมดังกล่าวมีทั้ง 68 รายการ โดยเป็นบัญชีนวัตกรรมใหม่ที่จัดทําเพิ่มเติมในเดือนมิถุนายน 2560 จํานวน 12 รายการ และที่เคยประกาศไว้แล้ว จํานวน 56 รายการ
นอกจากนี้ ผู้ช่วยโฆษกประจําสํานักนายกรัฐมนตรี ได้กล่าวว่า นายกรัฐมนตรียังได้เน้นย้ําเกี่ยวกับแนวทางและการกําหนดกฎเกณฑ์ใหม่ในการแต่งตั้งคณะกรรมการรัฐวิสาหกิจว่า ต้องมีความชัดเจน โปร่งใส และได้รับความไว้วางใจจากประชาชน ทั้งนี้ กรณีผู้ครบวาระใหม่ต้องมีการแต่งตั้งให้เป็นไปตามหลักเกณฑ์ใหม่ดังกล่าว โดยสัดส่วนตาม Skill Matrix ที่กําหนดไว้ เช่น หลักการการกําหนดทักษะ ความรู้ ความเชี่ยวชาญของกรรมการรัฐวิสาหกิจ (Skill Matrix) เพื่อนําไปประกอบการพิจารณาสรรหากรรมการรัฐวิสาหกิจของแต่ละรัฐวิสาหกิจ ส่วนในกรณีที่ยังอยู่ตามวาระ เมื่อหมดวาระก็ให้ใช้แนวทางใหม่ในทุกรัฐวิสาหกิจเช่นเดียวกัน
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์ปลื้มโมเดิร์นเทรดช่วยกระจายผลไม้
วันจันทร์ที่ 22 พฤษภาคม 2560
พาณิชย์ปลื้มโมเดิร์นเทรดช่วยกระจายผลไม้
นางอภิรดี ตันตราภรณ์  รัฐมนตรีว่าการกระทรวงพาณิชย์ มอบหมายให้ผู้บริหารกระทรวงพาณิชย์   ลงพื้นที่ตลาดสด ตลาดนัด และห้างสรรพสินค้า ตรวจสอบราคาสินค้าที่จําเป็นต่อการครองชีพของประชาชนทุกสัปดาห์ สัปดาห์ละ 3 วัน
เพื่อติดตามสถานการณ์การจําหน่ายสินค้าให้อยู่ในระดับที่เหมาะสม ไม่เกิดการขาดแคลนหรือมีการกักตุนราคาสินค้า
ผู้บริหารกระทรวงพาณิชย์­พร้อมเจ้าหน้าที่กรมการค้าภายในได้ลงพื้นที่ตรวจสอบภาวะราคาจําหน่ายสินค้าอุปโภคบริโภค ณ ห้างเทสโก้ โลตัส สาขาซีคอนสแควร์ เขตประเวศ ซึ่งมีสินค้าอุปโภคบริโภคอยู่บริเวณชั้น 1 ของห้างฯ และอาหารปรุงสําเร็จอยู่บริเวณ ชั้น 2 ราคาจําหน่ายปลีกสินค้าส่วนใหญ่ยังคงทรงตัว โดยห้างมีการจัดรายการส่งเสริมการจําหน่ายสินค้า สับเปลี่ยนหมุนเวียนเป็นประจํา และมีมุมสินค้าพร้อมรับประทานราคาประหยัด อีกด้วย โดยมีรายละเอียดราคาจําหน่ายสินค้าสําคัญดังนี้
อาหารสด
ราคาเนื้อสุกรชําแหละ
เนื้อสะโพกราคา 118 บาท/กก. เนื้อสามชั้นราคา 135 บาท/กก. เนื้อสันนอกราคา 135 บาท/กก.
ราคาเนื้อไก่
น่องติดสะโพกราคา 76 บาท/กก ปีกบนไก่ราคา 82 บาท/กก. น่องไก่ราคา 73 บาท/กก.
ราคาไข่ไก่
เบอร์ 0 ตราซีพีราคา 69 บาท/10 ฟอง ตราเทสโก้ราคา 60 บาท/10 ฟอง
เบอร์ 1 ตราซีพีราคา 66 บาท/10 ฟอง ตราเทสโก้ราคา 53 บาท/10 ฟอง
ราคาข้าวหอมมะลิ 100% บรรจุถุง 5 กก.
ตราหงส์ทองสีแดงราคา 179 บาท ลดเหลือ 149 บาท (11-24 พ.ค.60)
ตราเทสโก้ราคา 199 บาท ลดเหลือ 170 บาท (15-24 พ.ค.60)
ตราธรรม(ข้าวหอมใหม่ต้นฤดู) ราคา 209 บาท ลดเหลือ 168 บาท (09-22 พ.ค.60)
ราคาน้ํามันปาล์ม (ราคาต่อขวด 1 ลิตร)
ตรามรกต, หยก, โอลีน, คิง, เกสร ราคา 42 บาท
ตราทับทิม ราคา 41 บาท ลดเหลือ 40 บาท (ช่วง 27 เม.ย.-24 พ.ค.60)
ราคาน้ํามันถั่วเหลือง (ราคาต่อขวด 1 ลิตร)
ตราองุ่น, ตราหยก, ตรามรกต ราคา 55 บาท ตรากุ๊กราคา 48 บาท ลดเหลือ 43 บาท (ช่วง 18-24 พ.ค.60)
ตราเทสโก้ราคา 47 บาท ลดเหลือ 45 บาท (ช่วง 11-24 พ.ค.60)
อาหารสําเร็จรูป
- มีการจัดพื้นที่จําหน่ายอาหารพร้อมทาน(ใส่ถุง/ใส่กล่อง)บริเวณโซนอาหารสดชั้น 1
ในราคา 15-25 บาท/ถุง/กล่อง
เส้นหมี่ผัดไข่ ผัดมักกะโรนี ผัดหมี่ซั่วราคา 15 บาท/กล่อง
ข้าวกะเพราไก่ไข่ดาว ข้าวกระเทียมพริกไทยไก่ไข่ดาวราคา 25 บาท/กล่อง
- ในศูนย์อาหารจําหน่ายในราคา 35-40 บาท/จาน
ข้าวราดแกง 1 อย่าง ราคา 35 บาท ข้าวราดแกง 2 อย่าง ราคา 40 บาท
ก๋วยเตี๋ยวหมู/ไก่ ราคา 45 บาท
ผลไม้ตามฤดูกาลมีวางจําหน่ายหลากหลายชนิดจากทุกภูมิภาคของประเทศ โดยจัดรายการส่งเสริมขาย (ช่วง 15-28 พ.ค. 60) ดังนี้
เงาะโรงเรียน  ปกติ 45 บาท/กก. ซื้อ 3 กก. ลดเหลือ 40 บาท/กก.
มังคุด ปกติ 70 บาท/กก. ซื้อ 3 กก. ลดเหลือ 63 บาท/กก.
ลิ้นจี่ฮงฮวย ปกติ 49 บาท/กก. ซื้อ 3 กก. ลดเหลือ 45 บาท/กก.
สละ ปกติ 59 บาท/กก. ซื้อ 3 กก. ลดเหลือ 53 บาท/กก.
ปริมาณสินค้ามีเพียงพอต่อความต้องการบริโภคและ ห้างฯ ได้มีการปิดป้ายแสดงราคาจําหน่ายสินค้าอย่างชัดเจน เพื่อให้ผู้บริโภคสามารถตัดสินใจเลือกซื้อได้
ทั้งนี้ห้างเทสโก้โลตัส ได้ให้ความร่วมมือกับรัฐบาลด้วยดีมาโดยตลอด ในการกระจายสินค้าเกษตรสู่ผู้บริโภค โดยช่วงที่มีผลผลิตออกสู่ตลาดมากจะจัดกิจกรรมส่งเสริมการขายเพื่อกระตุ้นให้มีการบริโภคสินค้าดังกล่าวเพิ่มขึ้น รวมทั้งได้จัดสวัสดิการให้พนักงานได้ซื้อสินค้าอุปโภคบริโภคในราคาพิเศษอีกด้วย อาทิ ข้าวสาร ไข่ไก่ และอุปกรณ์การเรียนในช่วงเวลาเปิดเทอม เป็นต้น
รัฐบาลไทย-ข่าวทำเนียบรัฐบาล-"ยุติธรรม" ส่งเสริมการเรียนรู้กฎหมายเกี่ยวกับชีวิตประจำวัน สำหรับผู้เรียนระดับการศึกษาขั้นพื้นฐาน
วันพฤหัสบดีที่ 21 มิถุนายน 2561
"ยุติธรรม" ส่งเสริมการเรียนรู้กฎหมายเกี่ยวกับชีวิตประจําวัน สําหรับผู้เรียนระดับการศึกษาขั้นพื้นฐาน
"ยุติธรรม" ส่งเสริมการเรียนรู้กฎหมายเกี่ยวกับชีวิตประจําวัน สําหรับผู้เรียนระดับการศึกษาขั้นพื้นฐาน
ในวันพฤหัสบดีที่ ๒๑ มิถุนายน ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๔ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
ในฐานะประธานคณะทํางานการส่งเสริมการเรียนรู้กฎหมายเกี่ยวกับชีวิตประจําวัน
สําหรับผู้เรียนระดับการศึกษาขั้นพื้นฐาน
เป็นประธานการประชุมคณะทํางานส่งเสริมการเรียนรู้กฎหมายเกี่ยวกับชีวิตประจําวัน
สําหรับผู้เรียนระดับการศึกษาขั้นพื้นฐาน เฉพาะหน่วยงานในสังกัดกระทรวงยุติธรรม
เพื่อพิจารณาจัดทํากรอบความรู้ตามหลักสูตรแกนกลางในระดับชั้นมัธยมศึกษาตอนต้น
และทบทวนร่างคู่มือ “แนวทางการเสริมสร้างทักษะทางกฎหมาย”
ให้มีเนื้อหาครอบคลุมและสอดคล้องกับหลักสูตรแกนกลาง สําหรับผู้เรียนในระดับการศึกษาขั้นพื้นฐาน
สํานักงานคณะกรรมการการศึกษาขั้นพื้นฐาน กระทรวงศึกษาธิการ
ทั้งนี้ ที่ประชุมได้กําหนดขอบเขตและกรอบความรู้ รวมทั้งจัดหมวดหมู่ของเนื้อหากฎหมายที่เกี่ยวกับชีวิตประจําวัน
สําหรับผู้เรียนระดับการศึกษาขั้นพื้นฐาน เพื่อเตรียมนําไปบรรจุในคู่มือสําหรับนักเรียนระดับชั้นมัธยมศึกษาตอนต้น
ตั้งแต่ระดับชั้นมัธยมศึกษาปีที่ ๑ – ๓ ให้มีความเหมาะสมและสอดคล้องกับหลักสูตรแกนกลางของกระทรวงศึกษาธิการ
รวมทั้งได้มอบหมายให้ฝ่ายเลขานุการ ปรับเพิ่มเติมข้อมูล เนื้อหา และกิจกรรมในร่างคู่มือ
แนวทางการเสริมสร้างทักษะทางกฎหมายตามมติที่ประชุม เพื่อให้มีความครอบคลุมและชัดเจนมากยิ่งขึ้น
โดยมีผู้แทนจากกรมพินิจและคุ้มครองเด็กและเยาวชน กรมคุ้มครองสิทธิและเสรีภาพ
สํานักงานปลัดกระทรวงยุติธรรม และสํานักงานกิจการยุติธรรม เข้าร่วมประชุม
รัฐบาลไทย-ข่าวทำเนียบรัฐบาล-บสย. มอบอุปกรณ์ทางการแพทย์ สู้ภัยโควิด-19
วันจันทร์ที่ 27 เมษายน 2563
บสย. มอบอุปกรณ์ทางการแพทย์ สู้ภัยโควิด-19
บสย.มอบอุปกรณ์ทางการแพทย์ ประกอบด้วย ชุดอุปกรณ์ป้องกันเชื้อ PPE จํานวน 100 ชุด และ หน้ากาก N95 จํานวน 500 ชิ้น แก่โรงพยาบาลพระมงกุฏเกล้า ภายใต้กิจกรรม “บสย. เสริมเกราะ ป้องกัน COVID-19”
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายเกรียงไกร ไชยศิริวงศ์สุข รองผู้จัดการทั่วไป สายงานสนับสนุน และนางสาวพูลสิริ จันทร์เสวี ผู้อํานวยการฝ่ายสื่อสารและภาพลักษณ์องค์กร ร่วมมอบอุปกรณ์ทางการแพทย์ ประกอบด้วย ชุดอุปกรณ์ป้องกันเชื้อ PPE จํานวน 100 ชุด และ หน้ากาก N95 จํานวน 500 ชิ้น แก่ พลตรีรัฐวิชญ์ วุฒิภัทรพิบูลย์ หัวหน้าสํานักงานผู้บังคับบัญชา โรงพยาบาลพระมงกุฏเกล้า ภายใต้กิจกรรม “บสย. เสริมเกราะ ป้องกัน COVID-19” ซึ่งกิจกรรมดังกล่าวเป็นส่วนหนึ่งของโครงการด้านการแสดงความรับผิดชอบต่อสังคม (CSR) ปี 2563 ของ บสย. ณ อาคารเฉลิมพระเกียรติ 6 รอบ โรงพยาบาลพระมงกุฎเกล้า เมื่อวันจันทร์ที่ 27 เมษายน 2563
สําหรับการมอบอุปกรณ์ทางการแพทย์ครั้งนี้ บสย. เล็งเห็นถึงความสําคัญสถานการณ์การแพร่ระบาดของไวรัสโคโรนา 2019 (COVID-19) ที่แพร่กระจายไปทั่วโลก ซึ่งปัจจุบันมีผู้ติดเชื้อเกือบ 3 ล้านราย ขณะที่ประเทศไทยจํานวนผู้ติดเชื้อก็เพิ่มสูงขึ้น ปัจจุบันทั่วประเทศมีผู้ติดเชื้อเกือบ 3,000 ราย ส่งผลให้สถานพยาบาลมีความต้องการอุปกรณ์ทางการแพทย์เพิ่มขึ้นอย่างต่อเนื่อง บสย. เล็งเห็นถึงความสําคัญของอุปกรณ์ป้องกันการติดเชื้อที่มีจํานวนจํากัดในแต่ละสถานพยาบาล ส่งผลกระทบต่อการทํางานของบุคลากรทางการแพทย์ พร้อมกันนี้ ผู้บริหาร บสย. ได้ร่วมส่งกําลังใจให้กับทีมแพทย์และพยาบาล เพื่อฝ่าฟันและผ่านพ้นวิกฤตนี้ไปด้วยกัน